ᱢᱚᱠᱠᱟ

ᱢᱚᱠᱠᱟ (ᱤᱝᱨᱟᱹᱡᱤ: Mecca; /ˈmɛkə/; ᱟᱨᱵᱤ: مكة) ᱫᱚ ᱦᱩᱭᱩᱜ ᱠᱟᱱᱟ ᱥᱚᱣᱫᱤ ᱟᱨᱟᱵᱽ ᱫᱤᱥᱚᱢ ᱨᱮᱭᱟᱜ ᱦᱤᱡᱟᱡᱟᱛ ᱨᱮ ᱢᱮᱱᱟᱜ ᱟᱠᱟᱫ ᱢᱤᱫᱴᱟᱹᱝ ᱱᱟᱝᱜᱽᱨᱟᱦᱟ ᱾ ᱢᱚᱠᱠᱟ ᱫᱚ ᱦᱩᱭᱩᱜ ᱠᱟᱱᱟ ᱢᱚᱠᱟᱦ ᱴᱚᱴᱷᱟ ᱨᱮᱭᱟᱜ ᱨᱟᱡᱽᱜᱟᱲ ᱾ ᱱᱚᱣᱟ ᱱᱟᱝᱜᱽᱨᱟᱦᱟ ᱫᱚ ᱡᱮᱫᱟᱦᱟ ᱠᱷᱚᱱ ᱗᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧ ᱨᱮ ᱢᱮᱱᱟᱜ ᱟᱠᱟᱫ, ᱢᱤᱫᱴᱟᱹᱝ ᱦᱩᱰᱤᱧ ᱵᱮᱰᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱝᱜᱽᱨᱟᱦᱟ ᱫᱚ ᱫᱚᱨᱭᱟ ᱯᱟᱦᱴᱟ ᱠᱷᱚᱱ ᱗᱒ ᱠᱤᱞᱚ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱒᱐᱑᱒ ᱥᱮᱨᱢᱟ ᱨᱮ ᱱᱚᱱᱰᱮᱱᱟᱜ ᱦᱚᱲ ᱞᱮᱠᱷᱟ ᱫᱚ ᱛᱟᱦᱮᱱ ᱠᱟᱱᱟ ᱵᱟᱨ ᱱᱤᱡᱩᱛ ᱾ ᱢᱩᱥᱞᱤᱢ ᱠᱚᱣᱟᱜ ᱥᱮᱨᱢᱟᱠᱤᱭᱟᱹ ᱦᱚᱡᱽ ᱚᱠᱛᱮ ᱨᱮ ᱱᱚᱱᱰᱮ ᱯᱮ ᱜᱩᱱ ᱦᱚᱲ ᱞᱮᱠᱷᱟ ᱵᱟᱹᱲᱛᱤᱜᱼᱟ ᱾

ᱢᱩᱦᱟᱢᱢᱟᱫᱽ ᱥᱟᱞᱞᱮᱞᱟᱦᱩ ᱥᱟᱞᱟᱢ ᱟᱜ ᱡᱟᱱᱟᱢ ᱴᱷᱟᱺᱭ ᱛᱟᱸᱦᱟᱸ ᱠᱚᱨᱟᱱ ᱨᱮᱭᱟᱜ ᱯᱟᱹᱦᱤᱞ ᱦᱟᱲᱟ ᱴᱷᱟᱺᱭ ᱞᱮᱠᱟ ᱛᱮ, ᱢᱚᱠᱠᱟ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱫᱷᱚᱨᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱱᱚᱛ ᱩᱛᱟᱹᱨ ᱴᱷᱟᱺᱭ ᱠᱟᱱᱟ ᱾

ᱚᱛᱱᱚᱜ
ᱢᱚᱠᱠᱟ ᱫᱚ ᱫᱨᱭ ᱯᱟᱦᱴᱟ ᱠᱷᱚᱱ ᱒᱗᱗ ᱢᱤᱴᱟᱨ (᱙᱐᱙ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱟᱨᱟᱜ ᱫᱚᱨᱭᱟ ᱠᱷᱚᱱ ᱢᱚᱠᱠᱟ ᱨᱮᱭᱟᱜ ᱥᱟᱝᱜᱤᱧ ᱰᱚ ᱦᱩᱭᱩᱜ ᱠᱟᱱᱟ ᱘᱐ ᱠᱤᱞᱚ ᱢᱤᱴᱟᱨ (᱕᱐ ᱢᱟᱭᱤᱞ) ᱾ ᱵᱩᱨᱩ ᱛᱟᱞᱟ ᱨᱮᱭᱟᱜ ᱴᱷᱟᱺᱭ ᱜᱮ ᱢᱚᱠᱠᱟ ᱠᱚ ᱢᱮᱛᱟᱣᱟᱜᱼᱟ, ᱱᱤᱭᱟᱹ ᱫᱚ ᱡᱟᱣᱜᱮ ᱦᱚᱞᱚ ᱚᱯᱷ ᱢᱚᱠᱠᱟ ᱠᱚ ᱢᱮᱛᱟᱣᱟᱜᱼᱟ ᱱᱚᱣᱟ ᱴᱚᱴᱷᱟ ᱫᱚ ᱟᱞ-ᱴᱟᱱᱤᱢ ᱵᱮᱰᱟ, ᱵᱟᱠᱠᱟᱦ ᱵᱮᱰᱟ ᱟᱨ ᱟᱵᱽᱠᱩᱣᱟᱨ ᱵᱮᱰᱟ ᱢᱮᱱᱟᱜᱼᱟ ᱾ ᱢᱚᱠᱠᱟ ᱨᱮᱭᱟᱝ ᱥᱮᱨᱣᱟ ᱚᱲᱟᱜ ᱠᱚ ᱴᱚᱴᱷᱟᱠᱤᱭᱟᱹ ᱫᱷᱤᱨᱤ ᱛᱮ ᱠᱚ ᱵᱮᱱᱟᱣ ᱟᱨ ᱟᱥᱚᱠᱟᱭ ᱛᱮ ᱚᱲᱟᱜ ᱠᱚ ᱫᱚ ᱯᱮ ᱛᱟᱞᱟ ᱨᱮᱭᱟᱜ ᱠᱚ ᱵᱮᱱᱟᱣ ᱮᱫᱟ ᱾ ᱱᱟᱦᱟᱜ ᱢᱚᱠᱠᱟ ᱨᱮᱭᱟᱜ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱑,᱒᱐᱐ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱥᱮ ᱚᱱᱟ ᱠᱷᱚᱱ ᱱᱟᱥᱮ ᱵᱟᱹᱲᱛᱤ ᱾

ᱦᱚᱭ-ᱦᱤᱥᱤᱫ
ᱢᱚᱠᱠᱟ ᱨᱮᱭᱟᱜ ᱢᱤᱫᱴᱟᱹᱝ ᱜᱩᱱ ᱫᱚ ᱦᱩᱭᱩᱜ ᱠᱟᱱᱟ, ᱞᱚᱞᱚ ᱦᱚᱭ-ᱦᱤᱥᱤᱫ ᱾ ᱨᱟᱵᱪ ᱨᱮᱭᱟᱜ ᱮᱴᱟᱜ ᱮᱴᱟᱜ ᱡᱟᱭᱜᱟ ᱞᱮᱠᱟ ᱨᱟᱵᱟᱝ ᱨᱤᱛᱩ ᱨᱮ ᱦᱚᱸ ᱞᱚᱞᱚ ᱜᱮ ᱛᱟᱦᱮᱸᱱᱟ ᱾ ᱱᱚᱱᱰᱮ ᱱᱟᱜ ᱫᱤᱱᱟᱹᱢ ᱞᱚᱞᱚᱥᱚᱝ ᱧᱤᱫᱟᱹ ᱑᱘° ᱥᱮᱞᱥᱤᱭᱟᱥ (᱖᱘° ᱯᱷᱟᱨᱟᱱᱦᱟᱭᱤᱴ) ᱟᱨ ᱫᱤᱱ ᱵᱮᱞᱟ ᱓᱐° ᱥᱮᱞᱥᱤᱭᱟᱥ (᱘᱖° ᱯᱷᱟᱨᱟᱱᱦᱟᱭᱤᱴ) ᱦᱟᱹᱵᱤᱡ ᱛᱟᱦᱮᱸᱱᱟ ᱾ ᱞᱚᱞᱚ ᱨᱤᱛᱩ ᱨᱮ ᱫᱚ ᱱᱚᱱᱰᱮ ᱱᱟᱜ ᱞᱚᱞᱚᱥᱚᱝ ᱟᱹᱰᱤ ᱵᱟᱹᱲᱛᱤ ᱦᱩᱭᱩᱜᱼᱟ; ᱫᱤᱱ ᱵᱮᱲᱟ ᱟᱢᱰᱟᱡᱽ ᱔᱐° ᱥᱮᱞᱥᱤᱭᱟᱥ (᱑᱐᱔° ᱯᱷᱟᱨᱮᱱᱦᱟᱭᱤᱴ) ᱦᱟᱹᱵᱤᱡ ᱦᱩᱭᱩᱜ-ᱟ, ᱧᱤᱱᱫᱟᱹ ᱫᱚ ᱓᱐° ᱥᱮᱞᱥᱤᱭᱟᱥ (᱘᱖° ᱯᱷᱟᱨᱮᱱᱦᱟᱭᱤᱴ ) ᱦᱟᱹᱵᱤᱡ ᱯᱦᱮᱰ ᱦᱤᱡᱩᱜᱼᱟ ᱾ ᱢᱚᱠᱟ ᱨᱮ ᱟᱥᱚᱠᱟᱭ ᱛᱮ ᱱᱚᱵᱷᱮᱢᱵᱚᱨ ᱪᱟᱸᱫᱚ ᱠᱷᱚᱱ ᱡᱟᱱᱩᱣᱟᱨᱤ ᱨᱮᱭᱟᱜ ᱛᱟᱞᱟ ᱢᱟᱞᱟ ᱷᱟᱹᱵᱤᱡ ᱡᱟ-ᱜᱮ ᱫᱟᱜ ᱧᱩᱨᱩᱜᱼᱟ ᱾

ᱥᱮᱪᱮᱫ
ᱢᱚᱠᱠᱟ ᱨᱮ ᱦᱮᱨᱮᱞ ᱟᱨ ᱢᱟᱭᱡᱤᱣ ᱠᱚ ᱥᱮᱪᱮᱫᱚᱜ ᱞᱟᱹᱜᱤᱫ ᱟᱹᱰᱤ ᱟᱭᱢᱟ ᱥᱚᱨᱠᱟᱨᱤ ᱟᱨ ᱟᱹᱯᱟᱹᱱ ᱥᱮᱪᱮᱫ ᱟᱥᱲᱟ ᱠᱚ ᱢᱮᱱᱟᱜ ᱟᱠᱟᱫᱟ ᱾ ᱒᱐᱐᱕ ᱥᱮᱨᱢᱟ ᱨᱮ ᱦᱮᱨᱮᱞ ᱠᱚ ᱞᱟᱹᱜᱤᱫ ᱕᱓᱒ ᱜᱚᱴᱟᱝ ᱥᱚᱨᱠᱟᱨᱤ ᱟᱨ ᱟᱹᱯᱟᱹᱱ ᱟᱥᱲᱟ ᱢᱮᱱᱟᱜ ᱟᱠᱟᱫᱟ ᱟᱨ ᱢᱟᱭᱡᱤᱣ ᱠᱚ ᱞᱟᱹᱜᱤᱫ ᱫᱚ ᱖᱘᱑ ᱜᱚᱴᱟᱝ ᱟᱥᱲᱟ ᱠᱚ ᱢᱮᱱᱟᱜᱼᱟ ᱾ ᱥᱚᱨᱠᱟᱨᱤ ᱛᱟᱸᱦᱟᱸ ᱟᱹᱯᱟᱹᱱ ᱟᱥᱲᱟ ᱠᱚ ᱨᱮᱱᱟᱜ ᱥᱮᱪᱮᱫ ᱦᱚᱨᱟ ᱫᱚ ᱦᱩᱭᱩᱜ ᱠᱟᱱᱟ ᱟᱨᱟᱵᱤᱠ, ᱱᱚᱱᱰᱮ ᱫᱚ ᱤᱝᱨᱟᱹᱡᱤ ᱫᱚ ᱫᱚᱥᱟᱨ ᱯᱟᱹᱨᱥᱤ ᱠᱟᱱᱟ ᱾ ᱢᱮᱱ ᱠᱷᱟᱱ ᱡᱮᱜᱮᱫ ᱡᱟᱠᱟᱛ ᱟᱹᱯᱟᱹᱱ ᱟᱥᱲᱟ ᱠᱚ ᱨᱮ ᱤᱝᱨᱟᱹᱡᱤ ᱦᱚᱨᱟ ᱛᱮ ᱥᱮᱪᱮᱫ ᱥᱮᱱᱚᱜ ᱠᱟᱱᱟ ᱾ 

ᱥᱟᱹᱠᱷᱭᱟᱹᱛ